Държавен вестник, бр. 74, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  74
където се предоставя услугата; охранителна 
система – видеокамери, паникбутон. Задъл­
жително е „Правилото на 15-те минути“, за 
което родителите предварително са уведомени 
и са се съгласили. При това правило двамата 
родители не се срещат на територията на 
центъра. „Контактният родител“ пристига 
15 минути преди контактът да започне. След 
като контактът свърши, контактният родител 
остава 15 минути, за да даде време на другия 
родител и децата да напуснат мястото. При 
закъснение на „Контактния родител“ дежур­
ният специалист уведомява родителя, който 
води детето/децата, да изчака обаждане, за да 
дойдат заедно с детето/децата в Контактния 
център.
VII. Екип в Консултативния център
• Консултантите следват и поддържат необ­
винително отношение към пострадалите 
от домашно насилие.
• Консултантите приемат и уважават 
стратегиите за справяне, които лицето 
е изградило и ползвало до момента в 
опитите за справяне с преживяното до­
машно насилие.
• Консултантите подпомагат изказването на 
болезнените преживявания на пострада­
лото лице, валидизират преживяванията 
и съдействат за изграждане на чувство 
за сигурност.
• Консултантите уважават и подкрепят 
правото на избор и на контрол на лицето 
върху процеса на възстановяване.
• Консултантите създават атмосфера, която 
да отговаря на нуждата на пострадалите 
от насилие от сигурност, уважение и 
приемане.
• Консултантите подкрепят силните страни 
на пострадалото лице и способността му 
за адаптация и устойчиво справяне със 
симптомите на травмата.
• Консултантите се стремят да разбират 
всяко пострадало лице в контекста на 
неговия жизнен опит и средата, от която 
произхожда. Съобразяват се с културни­
те особености на пострадалите лица от 
различни етноси.
• Консултантите спазват конфиденциал­
ност.
• В случай на висок риск за живота и здра­
вето на пострадалото лице конфиденци­
алността се нарушава с негово съгласие 
или при режим на уведомяване.
• Консултантите спазват и прилагат нор­
мативната база при защита от домашно 
насилие и Координационния механизъм 
за помощ и подкрепа на пострадали от 
домашно насилие;
• Консултантите имат деескалиращо по­
ведение при всяка среща с извършител 
на домашно насилие.
• Консултантите следят за най-добрия 
интерес на детето в контекст на проти­
воречив интерес на родителя.
• Консултантите изготвят оценки и доклади 
в хода на предоставяне на услугите, които 
се предоставят на компетентни органи 
при поискване.
Подготовка на специалистите в Консул­
тативен център
Според вида на предоставяните услуги има 
специфични изисквания към консултантите с 
различна професионална идентичност – пси­
холози, социални работници и юристи.
Всички консултанти в Консултативния 
център преминават задължителни обучения, 
които са специфични за работата при случаи 
на домашно насилие.
• Същност на домашното насилие, форми 
на домашно насилие, рискови фактори, 
оценка на риска, травма от преживяно 
насилие, траурна реакция, суициден риск 
и суицидно поведение;
• Потребности и преживявания на пострада­
лите от домашно насилие лица. Типични 
поведенчески реакции, амбивалентност 
в поведението;
• Умения за подкрепа и консултиране на 
хора с травматичен опит от преживяно 
насилие; 
• Придобиване на умения за работа в ситуа­
ция на криза и висок риск: осъществяване 
на кризисна интервенция за пострадали 
от домашно насилие лица;
• Умения за деескалация на агресивно 
поведение и конфликт;
• Запознаване със следните нормативни и 
ненормативни документи:
– Закон за защита от домашното насилие;
– Правилник за прилагане на ЗЗДН;
– Закон за закрила на детето;
– Координационен механизъм за помощ 
и подкрепа на лица, пострадали от домашно 
насилие;
– Алгоритъм за оценка на риска на МВР;
– Координационния механизъм при наси­
лие на деца;
– Закон за социалните услуги;
– Семеен кодекс;
– Закон за правната помощ;
– Други.
Всички консултанти в Консултативен 
център имат право на ежегодни поддържащи 
обучения:
• Периодични надграждащи обучения, 
съобразени с потребностите на екипа, 
с цел подобряване на работата със спе­
цифична проблематика или определени 
групи лица;
• Периодични надграждащи обучения по 
заявка на екипа във връзка с актуализация 
на нормативна база, касаеща работата по 
случаи на домашно насилие;
• Консултантите получават минимум два 
пъти месечно групова супервизия, която